Як адзначыў намеснік старшыні райвыканкама Валянцін Трубчык, вельмі прыемна бачыць, калі нягледзячы на ўзрост чалавек застаецца энергічным і захоўвае волю да жыцця. На працягу фестывалю прадстаўнікі клубаў і сацыяльных ініцыятыў пажылых людзей расказвалі пра сваё жыццё, пра ідэі, якія дапамагаюць зрабіць яго яшчэ больш насычаным і цікавым. Шчыра сказаць, такому ладу жыцця магла бы пазайздросціць і моладзь – аэробіка, ёга, песні і танцы выдатна спалучаюцца з цікавымі сустрэчамі, экскурсіямі, асвойваннем інтэрнету… Кожны такі клуб – своеасаблівая сям’я, у якой клапоцяцца і перажываюць адзін за аднаго, падтрымліваюць у складаных жыццёвых сітуацыях – і проста дзеляцца цяплом сваёй душы.